Tesourie vra jou 2c voor begrotingsredeEnoch Godongwana, die minister van finansies. (Foto: GCIS) Die tesourie doen ’n beroep op Suid-Afrikaners om voorstelle rakende die nasionale begroting in aanloop tot die begrotingsrede in te dien. Die voorstelle kan strek van “hoe die regering openbare fondse moet bestee, hoe om ’n groot begrotingstekort te takel, idees vir nuwe bronne van belastinginkomste sowel as ander begrotingsrelevante inligting. “Minister Enoch Godongwana sien uit na jou bydrae.” Godongwana, die minister van finansies, sal die begrotingsrede op 23 Februarie aan die parlement en Suid-Afrikaners voorhou. Die jaarlikse begroting is ŉ belangrike ekonomiese instrument, aangesien dit die toon aangee vir regeringsdienslewering in lyn met die verpligtinge wat pres. Cyril Ramaphosa in sy staatsrede aangekondig het. Dit prioritiseer ook die regering se besteding, wat die regering in staat stel om sy doelwitte te bereik. Voorstelle kan hier ingedien word.